‘แบงก์-พลังงาน’ดาวเด่น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 27 ก.ค. 2553
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 27 ก.ค. 2553
โดย....นายกระทิง &amp; หญิงฟลอร์
...ตลาดหุ้นปลายสัปดาห์ที่ผ่านมา (23 ก.ค.) ปิด 840.24 จุด เพิ่มขึ้น 7.23 จุด มูลค่าซื้อขายแน่น 38,823.77 ล้านบาท ... ต่างชาติซื้อสุทธิ 2,826 ล้านบาท 
...เปิดตลาดวันนี้ (27 ก.ค.) หุ้นไทยมีโอกาสขึ้นต่อได้ ปัจจัยหนุน แบงก์ยุโรป ผ่านการทดสอบความแข็งแกร่ง (Stress Test) ส่วนใหญ่ผ่าน หนุนกลุ่มแบงก์ไปต่อ และได้พลังงานช่วยดัชนีไปทดสอบ 850 จุด สัปดาห์นี้ 
...หุ้นโซลูชั่น คอนเนอร์ (SLC) เหมือนรู้ไม่โดนแคชบาลานซ์ (วางเงินสดก่อนซื้อ) “เจ้าภาพ” เลยสู้งัดขึ้นทำปิดบวก 6 สตางค์ อยู่ที่ 0.60 บาท เตือนคนเล่นไม่ควรชะล่าใจ ถึงไม่โดนรอบที่แล้ว แต่สัปดาห์นี้ถ้ายังเล่นคึกคะนอง มีโอกาสโดน 
...ส่วน ทีทีแอนด์ที (TT&amp;T) แจ็กพอตโดนแคชบาลานซ์ ตั้งแต่ 27 ก.ค.–11 ส.ค.
...บลิสเทล (BLISS) อาการร่อแร่ ปัญหาหนี้สินกับแบงก์ไทยพาณิชย์ ยังไม่เรียบร้อยดี ตอนนี้โดน “ณัฐภพ ภูริเดช” เจ้าของ “สวัสดี ช้อป” ผู้ให้บริการโทรศัพท์ทางไกลระหว่างประเทศ เทกโอเวอร์ไปเรียบร้อย ด้วยเงิน 105 ล้านบาท สัดส่วนถือหุ้นจากการเพิ่มทุน 53% และรอตั้งโต๊ะรับซื้ออีกหุ้นละ 4 สตางค์ ... คงต้องให้เวลาคนใหม่พิสูจน์ฝีมือก่อนตีราคาหุ้น
...เหล็ก จี สตีล (GSTEEL) ถูกตีร้อนๆ ทั้งราคาและวอลุมซื้อขาย นอกเหนือจากงบการเงินที่แก้ไขสะอาด จนไม่มีคอมเมนต์เพิ่มจาก ก.ล.ต.แล้ว ที่เหลือเป็นเรื่องความหวังในอนาคตของทีมผู้บริหารชุดใหม่และพันธมิตรใหม่